ประกาศการประปานครหลวงประกาศการประปานครหลวงเรื่อง กำหนดมาตรฐานเกี่ยวกับระบบประปาเอกชน อาศัยอำนาจความในมาตรา ๑๓ (๔ ทวิ)แห่งพระราชบัญญัติการประปานครหลวง พ.ศ. ๒๕๑๐ ซึ่งแก้ไขเพิ่มเติมโดยมาตรา ๕แห่งพระราชบัญญัติการประปานครหลวง (ฉบับที่ ๓) พ.ศ. ๒๕๒๒ การประปานครหลวงประกาศกำหนดมาตรฐานเกี่ยวกับระบบประปาเอกชนในเขตท้องที่กรุงเทพมหานครจังหวัดนนทบุรี และจังหวัดสมุทรปราการไว้ ดังต่อไปนี้ข้อ ๑ มาตรฐานน้ำประปาน้ำประปาของระบบประปาเอกชนจะต้องมีคุณภาพตามมาตรฐานน้ำบริโภคที่สำนักงานมาตรฐานผลิตภัณฑ์อุตสาหกรรมกระทรวงอุตสาหกรรม กำหนดตาม มอก. ๒๕๗-๒๕๒๑ หรือฉบับแก้ไขล่าสุดข้อ ๒ ปริมาณน้ำผลิตจ่ายน้ำประปาตามข้อ ๑ จะต้องมีปริมาณไม่น้อยกว่า ๑.๕เท่าของความต้องการใช้น้ำตามข้อ ๓ข้อ ๓ ความต้องการใช้น้ำความต้องการใช้ให้กำหนดตามลักษณะการใช้น้ำแต่ละประเภทดังนี้๓.๑ ประเภทที่อยู่อาศัย ต้องไม่น้อยกว่า ๒๕๐ ลิตรต่อคนต่อวัน โดยคิดจำนวนผู้อยู่อาศัย ๘ คนต่อบ้าน๓.๒ ประเภทอาคารพาณิชย์และสถานบริการชุมชน๓.๑.๒ ตึกแถว ติดตามเกณฑ์ ข้อ ๓.๑โดยคิดจำนวนผู้พักอาศัย ๘ คนต่อ ๑ คูหา๓.๒.๒ สถานบริการชุมชนในกรณีที่ต้องจ่ายน้ำให้สถานประกอบธุรกิจ เช่น ตลาด โรงภาพยนตร์ โรงเรียน เป็นต้นให้เพิ่มความต้องการน้ำอีกร้อยละ ๒๐ ของความต้องการน้ำของชุมชนที่คำนวณตามข้อ ๓.๑หรือ ๓.๒.๑ แล้วแต่กรณี๓.๓ ประเภทอุตสาหกรรมต้องไม่น้อยกว่า ๓,๕๐๐ ลิตร ต่อเนื้อที่ดิน ๑ ไร่กรณีที่มีบ้านพักอาศัยในบริเวณโรงงานให้เพิ่มความต้องการน้ำสำหรับผู้อยู่อาศัยแต่ละหลังตามข้อ๓.๑ข้อ ๔ ระบบท่อประปาท่อจ่ายน้ำต้องมีขนาดเส้นผ่าศูนย์กลางไม่ต่ำกว่า ๑๐๐มิลลิเมตร และความเร็วของน้ำที่ไหลในท่อต้องไม่เกิน ๑.๕ เมตรต่อวินาทีโดยความดันของน้ำในท่อทุกจุดการใช้น้ำต้องไม่น้อยกว่า ๑.๐ กิโลกรัมต่อตารางเซนติเมตร๔.๑ ขนาดขนาดท่อที่จะใช้ต้องมีเส้นผ่าศูนย์กลาง ดังต่อไปนี้ ๑๕๐, ๒๐๐, ๒๕๐, ๓๐๐, ๔๐๐, ๕๐๐, ๖๐๐, ๗๐๐ และ ๘๐๐ มิลลิเมตร๔.๒ ชนิดและคุณสมบัติท่อที่ใช้ต้องเป็นชนิดใดชนิดหนึ่ง ดังต่อไปนี้๔.๒.๑ ท่อเหล็กหล่อ (Cast Iron Pipe)ต้องมีคุณสมบัติตามมาตรฐาน International Organization for Standardization ISO 13-1978 หรือฉบับแก้ไขล่าสุด๔.๒.๒ ท่อเหล็กหล่อเหนียว (Ductile Cast Iron Pipe)ต้องมีคุณสมบัติมาตรฐาน International Organization for Standardization ISO 2531-1974 หรือฉบับแก้ไขล่าสุด๔.๒.๓ ท่อเหล็กเหนียว (Steel Pipe) ต้องมีคุณสมบัติตามมาตรฐานAmerican Water Works Association AWWA C200-75 หรือฉบับแก้ไขล่าสุดหรือตามมาตรฐานผลิตภัณฑ์อุตสาหกรรม กระทรวงอุตสาหกรรม๔.๒.๔ ท่อซีเมนต์ใยหิน (Asbestos Cement Pipe)ต้องเป็นท่อชนิดทนความดันชั้น ๒๐ ตามมาตรฐานผลิตภัณฑ์อุตสาหกรรม กระทรวงอุตสาหกรรมมอก. ๘๑-๒๕๑๗ หรือฉบับแก้ไขล่าสุด๔.๒.๕ ท่อเหล็กอาบสังกะสี (Calvanized Iron Pipe)ต้องเป็นท่อตามมาตรฐานผลิตภัณฑ์อุตสาหกรรมท่อเหล็กอาบและไม่อาบสังกะสีชนิดต่อด้วยเกลียว มอก. ๒๖-๒๕๑๖ ประเภทที่ ๒ ท่อเหล็กอาบสังกะสีอนุญาตให้ใช้เฉพาะกรณีที่ต้องวางท่อลอยเหนือพื้นเท่านั้น๔.๒.๖ ท่อ พี.วี.ซี (Polyvenyl chloride Pipe)ต้องเป็นท่อประเภท ๑๓.๕ ตามมาตรฐานของมาตรฐานผลิตภัณฑ์อุตสาหกรรมกระทรวงอุตสาหกรรม มอก. ๑๗-๒๕๑๔ หรือฉบับแก้ไขล่าสุด๔.๒.๗ ท่อพลาสติกชนิดอื่นให้เป็นไปตามมาตรฐานที่การประปานครหลวงกำหนดข้อ ๕ มาตรวัดน้ำผู้จำหน่ายน้ำประปาตามข้อ ๑ต้องติดตั้งมาตรวัดน้ำตามมาตรฐานของการประปานครหลวง ณ สถานที่ของผู้ใช้น้ำขนาดท่อที่ต่อจากระบบท่อจ่ายน้ำไปยังมาตราวัดน้ำต้องใหญ่กว่าขนาดเส้นผ่าศูนย์กลางทางเข้า(Inlet) ของมาตรวัดน้ำข้อ ๖ อุปกรณ์อื่นๆ๖.๑ ถังเก็บน้ำ (Reservoir)ถังเก็บน้ำต้องเป็นคอนกรีตเสริมเหล็ก หรือถังโลหะ ไม่เป็นสนิม๖.๒ เครื่องสูบน้ำ เครื่องสูบน้ำต้องมีสมรรถนะในการสูบจ่ายน้ำเข้าระบบท่อตามปริมาณและแรงดันน้ำที่กำหนดตามข้อ ๒ และข้อ ๔ และต้องมีเครื่องสูบน้ำสำรองอย่างน้อย ๑ ใน๓ ของจำนวนเครื่องที่มีสมรรถนะเท่ากัน๖.๓ หัวดับเพลิงในระบบท่อจ่ายน้ำต้องติดตั้งหัวดับเพลิงทุกมุมถนน หรือทางแยก และทุกระยะไม่เกิน๒๐๐ เมตรหัวดับเพลิงจะต้องมีขนาดหัวต่อสายสูบตามมาตรฐานของกรมตำรวจ๖.๔ ประตูน้ำให้ติดตั้งประตูน้ำในระบบท่อจ่ายน้ำที่ท่อแยกทุกจุด และทุกระยะไม่เกิน ๕๐๐ เมตร๖.๕ ประตูระบายอากาศให้ติดตั้งประตูระบายอากาศที่จุดสูงสุดของท่อจ่ายน้ำทุกแห่ง ในกรณีที่วางท่อข้ามคลองคูน้ำอุปกรณ์ตามข้อ ๔, ๖.๓, ๖.๔ และ ๖.๕รวมทั้งอุปกรณ์ที่เกี่ยวข้อง ให้เป็นไปตามมาตรฐานของการประปานครหลวงข้อ ๗[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๓ ตุลาคม พ.ศ. ๒๕๒๒กระจก ศุภกิจวิเลขการผู้ว่าการประปานครหลวงหมายเหตุ :- เหตุผลในการประกาศใช้ประกาศการประปานครหลวง ฉบับนี้ คือเนื่องจากมาตรา ๑๓ (๔ ทวิ) แห่งพระราชบัญญัติการประปานครหลวง พ.ศ. ๒๕๑๐ แก้ไขเพิ่มเติมโดยมาตรา๕ แห่งพระราชบัญญัติการประปานครหลวง (ฉบับที่ ๓) พ.ศ. ๒๕๒๒บัญญัติให้การประปานครหลวงมีอำนาจกำหนดเกี่ยวกับมาตรฐานระบบประปาเอกชนในเขตท้องที่กรุงเทพมหานครจังหวัดนนทบุรี และจังหวัดสมุทรปราการ เพื่อปฏิบัติการให้เป็นไปตามมาตรา ๔๐ ทวิ แห่งพระราชบัญญัติการประปานครหลวงพ.ศ. ๒๕๑๐ แก้ไขเพิ่มเติมโดยมาตรา ๘ แห่งพระราชบัญญัติการประปานครหลวง (ฉบับที่ ๓)พ.ศ. ๒๕๒๒ จึงจำเป็นต้องออกประกาศนี้สุกัญญา/ผู้จัดทำ๑๐ ธันวาคม ๒๕๔๙สุเมธ/ปรับปรุง๑๖ กรกฎาคม ๒๕๕๘[๑] ราชกิจจานุเบกษา เล่ม ๙๖/ตอนที่ ๑๗๙/ฉบับพิเศษ หน้า ๔๕/๑๙ ตุลาคม ๒๕๒๒